wickkiey/tamil-wikipedia-chunked huggingface dataset:
# அரிப்புத் தோலழற்சி

**அரிப்புத் தோலழற்சி** (Eczema) அல்லது **மரபுவழித் தோல் அழற்சி** (atopic dermatitis) என்பது ஒரு வகை சருமவழல் வியாதியாகும். இதை, மேல்தோல் அழற்சி என்றும் கூறலாம்.  
*அரிப்புத் தோலழற்சி* என்ற சொல்லானது நாட்பட்ட தோல் வியாதி நிலைகள் பலவற்றைக் குறிக்க பரவலாகப் பயன்படுத்தப்படுகிறது. வறட்சி மற்றும் பின்வரும் இயல்புகளில் ஒன்று அல்லது மேற்பட்ட அறிகுறிகளுடன் காணப்படும் அதிகரிக்கும் தோல் தடிப்புகள் ஆகியவை இதில் அடங்கும்: சிவத்தல், தோல் வீக்கம், நமைச்சல் மற்றும் வறட்சி, பக்கு உதிர்வு, செதில் செதிலாக மாறுதல், கொப்புளம், வெடிப்பு விடுதல், கசிதல் அல்லது இரத்தம் வருதல். தற்காலிக தோல் நிறமிழப்பு காணப்படலாம். சில நேரங்களில் இவை குணமான காயங்களால் கூட உருவாகலாம். குணமாகும் ஒரு காயத்தை சொறிந்தால் அது புண்ணாகலாம். அரிப்புத்தோல் வியாதியுடன் அரிக்கும் தோலழற்சியைக் குழப்பிக்கொள்ளக்கூடாது. தடிப்புத் தோல் அழற்சியைப் போலன்றி, அரிக்கும் தோலழற்சியானது பெரும்பாலும் மூட்டுகளின் மடக்குப் பகுதிகளிலேயே காணப்படுகிறது.  
எக்சீமா சிரங்கை தமிழில் **கரப்பான் புண்** என்று கூறுவர்.
# அரிப்புத் தோலழற்சி

## வகைப்பாடு

அரிப்புத் தோலழற்சி குறிப்பிட்ட நோய் சிறப்பியல்புகளின் தொகுப்பைக் குறிக்கிறது. இதற்கு அடிப்படையாக இருக்கும் நோய்களின் வகைப்பாடானது சார்புத் தன்மையுடனும் முறையற்ற வகையிலும் உள்ளது. மேலும் ஒரே நிலையை விவரிக்க பல்வேறு ஒத்த பொருளுடைய சொற்கள் பயன்படுத்தப்படுகின்றன. அரிக்கும் தோலழற்சியின் வகையை இடம், (எ.கா: கை அரிப்புத் தோலழற்சி), குறிப்பிட்ட தோற்ற இயல்பு, (அடர்வான வெடிப்பு (craquele) உள்ளது அல்லது வட்டு வடிவமானது (discoid)] அல்லது சாத்தியக்கூறுள்ள காரணங்கள் [சுருள்சிரையிய (varicose) அரிப்புத் தோலழற்சி] ஆகியவற்றைப் பொறுத்து விவரிக்கலாம். இந்தக் குழப்பத்தை அதிகரிக்கும் விதத்தில், பல ஆதாரங்கள் அரிக்கும் தோலழற்சி என்ற சொல்லையும் மிகவும் பொதுவான வகை அரிப்புத் தோலழற்சிக்கான சொல்லையும் மாற்றி மாற்றிப் பயன்படுத்துகின்றன.  
ஒவ்வாமையியல் மற்றும் மருத்துவ எதிர்ப்புத்திறனுக்கான ஐரோப்பிய அகாடமி (EAACI) 2001 ஆம் ஆண்டில் ஒரு நிலை அறிக்கையை வெளியிட்டது. அதில் மரபுவழி மற்றும் ஒவ்வாமைத் தொடர்பான அரிப்புத் தோலழற்சி உள்ளிட்ட ஒவ்வாமை தொடர்பு வியாதிகளை வகைப்படுத்துவதை எளிமையாக்கக்கூடிய பெயரியல் இடம்பெற்றிருந்தது. ஒவ்வாமையற்ற அரிக்கும் தோலழற்சிகள் இந்த முன்மொழிதலால் பாதிக்கப்படுவதில்லை.  
கீழே வழங்கப்பட்டுள்ள வகைப்பாடானது நிகழக்கூடிய அதிர்வெண்ணைப் பொறுத்து வரிசைப்படுத்தப்பட்டுள்ளது.
# அரிப்புத் தோலழற்சி

## வகைப்பாடு

### பொதுவான அரிக்கும் தோலழற்சியின் வகைகள்

- **மரபுவழி அரிப்புத் தோலழற்சி** (Atopic eczema) (குழந்தைக்குரிய அரிப்புத் தோலழற்சி, சந்திப்புகளுக்குரிய அரிப்புத் தோலழற்சி, மரபுவழி அரிப்புத் தோலழற்சி என்றும் அழைக்கப்படும்) என்பது ஒரு ஒவ்வாமை வியாதியாகும். இது ஈழைநோய் (Asthma) இருக்கும் ஓர் உறுப்பினரின் குடும்பத்தில் மரபுக்கூறைக் கொண்டியங்கும் எனவும் நம்பப்படுகிறது. அரிப்புடன் கூடிய தடிப்பு, அதுவும் குறிப்பாக தலை, தலையின் தோல் பகுதி, கழுத்து, கை மூட்டுகளின் உள்பக்கம், கால் முழங்கால்கள் மற்றும் பிட்டங்கள் ஆகிய பகுதிகளில் காணப்படும். எரிச்சலூட்டும் தொடர்பு ஒவ்வாமையின் போது தேவையற்ற கூறுகளை அகற்றும் செயலின் போது மிகுந்த கவனத்துடன் செயல்பட வேண்டும் என நிபுணர்கள் வலியுறுத்துகின்றனர். இது வளர்ந்த மற்றும் வளரும் நாடுகளில் பொதுவாகக் காணப்படுகிறது. (L20)
- **அன்னியப்பொருள் தொடர்பு தோலழற்சி** (Contact dermatitis) இரு வகை உண்டு: ஒவ்வாமை கொண்டது (நஞ்சுப் படர்க்கொடி அல்லது நிக்கல் போன்ற ஒவ்வாமைப் பொருள்களுடன் தொடர்பு ஏற்பட்டு சிறிது காலம் கழித்து ஏற்படும் எதிர்வினையினால் உருவாவது) மற்றும் எரிச்சலூட்டுவது [உதாரணமாக, சோடியம் உப்பு (sodium lauryl sulfate) சலவைத்தூள்களின் நேரடி தொடர்பினால் ஏற்படுவது). சில பொருள்கள் ஒவ்வாமைப் பொருளாகவும் அதே சமயம் எரிச்சலூட்டுபவையாகவும் உள்ளன (எடுத்துக்காட்டுக்கு ஈர சிமெண்ட்). பிற பொருள்கள் சூரிய ஒளிக்குட்படுத்தப்பட்ட பின்னர் சிக்கலை ஏற்படுத்துகின்றன, இதனால் விளைவதே ஒளிநச்சு சருமவழலாகும். தொடர்பு அரிக்கும் தோலழற்சி நோய்களில் முக்கால் பங்கு நிகழ்வுகள் எரிச்சலூட்டும் வகையைச் சேர்ந்தவையே ஆகும். இவையே பொதுவான தொழில்வழி தோல் வியாதியாக உள்ளது. தொடர்பு அரிக்கும் தோலழற்சி குணப்படுத்தக்கூடியதாகும், ஆனால் பாதிப்பை ஏற்படுத்திய பொருளைத் தவிர்க்கவும் ஒருவரது சூழலிலிருந்து அதனையும் அதன் தடத்தையும் அகற்றவும் முடியும் என்ற நிலை அவசியம். (L23; L24; L56.1; L56.0)
- **உயிர்ச்சத்து குறை அரிப்புத் தோலழற்சி** (Xerotic eczema) [வறட்சித் தோல் நோய் (asteatosis), அடர்வுத் தோல் வெடிப்பு (craquele), குளிர்கால நமைச்சல், அதீத நமைச்சல் குளிர்ச் சூழல் தோலழற்சி (pruritus hiemalis) என்றும் அழைக்கப்படும்] வறண்ட சருமம் ஆகும், அது பின்னர் தீவிரமடைந்து அரிப்புத் தோலழற்சியாக மாறும். அது குளிர்காலத்தில் மிகவும் மோசமாகிறது, பெரும்பாலும் இதனால் கை கால் மற்றும் உடல் பகுதி ஆகியவை பாதிக்கப்படுகின்றன. நமைச்சலும் தொந்தரவும் உள்ள தோலானது வறண்ட, வெடிப்புகளுடன் கூடிய ஆற்றுப் படுகையைப் போலவே காணப்படும். இந்தக் குறைபாடானது வயது முதிர்ந்த மக்களில் அதிகமாகக் காணப்படுகிறது. **பிறவிஉலர்தோல்** (Ichthyosis) என்பது இதனுடன் தொடர்புடைய ஒரு குறைபாடாகும். (L30.8A; L85.0)
- **எண்ணெய்ச்சுரப்பு மிகைப்பு சருமவழல்** (Seborrhoeic dermatitis) அல்லது **ஊறல் தோலழற்சி** (Seborrheic dermatitis) [குழந்தைகளுக்கு வரும் **மண்டைத் தோல்தடிப்பு** (cradle cap)] என்பது சில நேரங்களில் அரிப்புத் தோலழற்சியின் ஒரு வகையாக வகைப்படுத்தப்படுகிறது, மேலும் அது பொடுகு (இலங்கை வழக்கு:சொடுகு) வியாதியுடன் நெருங்கிய தொடர்புடையதாக உள்ளது. இதனால் மண்டையில், முகத்தில் மற்றும் சில நேரங்களில் உடலில் வறண்ட வழவழப்பான தோலுரிதல்கள் ஏற்படுகின்றன. மண்டைத் தோல் தடிப்பின் தீவிர நிலையாகாதவரை இந்த நிலையானது தீங்கற்றதாகும். பிறந்த குழந்தைகளில் இதனால் தடித்த, மஞ்சள் நிற சொரசொரப்பான மண்டைத் தோல் தடிப்புகள் உருவாக இது காரணாகிறது. இது பயோட்டின் குறைபாட்டுடன் தொடர்புடையதாகவும், பெரும்பாலும் குணப்படுத்தக்கூடியதாகவும் கருதப்படுகிறது. (L21; L21.0)
# அரிப்புத் தோலழற்சி

## சிகிச்சைமுறைகள்

அரிக்கும் தோலழற்சிக்கு அறியப்பட்ட குணமாக்கும் சிகிச்சை முறை இல்லை. இதனால் அழற்சியைக் குறைப்பதன் மூலம் அறிகுறிகளைக் கட்டுப்படுத்துவது மற்றும் நமைச்சலைப் போக்குவது ஆகியவையே இதற்கான சிகிச்சை முறைகளின் குறிக்கோள்களாக உள்ளன.
# அரிப்புத் தோலழற்சி

## சிகிச்சைமுறைகள்

### மருந்துகள்

#### எதிர்ப்புசக்தி ஒழுங்குபடுத்திகள்

பைமெக்ரோலியம்ஸ் (எல்டியல் மற்றும் டக்ளான்) மற்றும் டக்ரோலியம்ஸ் (ப்ரோடோபிக்) போன்ற மேற்பூச்சு எதிர்ப்புசக்தி ஒழுங்குபடுத்திகள், கார்டிகோஸ்டெராய்டு சிகிச்சைகளுக்குப் பின்னர் உருவாக்கப்பட்டன, இவை பெருமளவு நபர்களில் பாதிக்கப்பட்ட பகுதிகளிலுள்ள எதிர்ப்பு சக்தியைக் கட்டுப்படுத்தி சிறந்த விளைவுகளைக் கொடுத்தன.
அமெரிக்க உணவு மற்றும் மருந்து நிர்வாகம் இந்தத் தயாரிப்புகளால் நிணநீர் முடிச்சு அல்லது தோல் புற்றுநோய் ஏற்படும் சாத்தியக்கூறு இருப்பதாகக் கூறும் ஒரு பொது உடல்நல அறிவுரையை வெளியிட்டுள்ளது, ஆனால் பல தொழில்முறை நிறுவனங்கள் FDAஇன் கருத்தை மறுத்துள்ளன.  
- இந்த மருந்துகளால் தடுக்கப்படும் புற்றுக்கு முந்தைய நிலை இயல்புபிறழ்ந்த சில செல்களை அகற்றும் செயலில் நோய் எதிர்ப்பு சக்தி உதவும் என்பதே இதன் கருத்தாகும். இருப்பினும், இயல்பிலேயே அதிக வளர்சிதைமாற்றம் மற்றும் செல் பெருக்கம் ஆகிய பண்புகளைக் கொண்டுள்ள அரிக்கும் தோலழற்சி போன்ற நாள்பட்ட அழற்சி நிலைகளில் எதுவாயினும் அவை புற்று நோயுடன் தொடர்புள்ள ஆபத்தை சிறிதளவே கொண்டுள்ளன (போவன் வியாதி என்பதைக் காண்க).
- இதை முக்கிய உண்மையான விவகாரமாகக் கருதாமல் விட்டுவிடுவதே இங்கிலாந்தின் சருமவழற்சி மருத்துவர்களின் நடப்பு வழக்கமாக உள்ளது. மேலும் அவர்கள் இந்த புதிய மருந்துகளைப் பயன்படுத்துவதைத் தொடர்ந்து பரிந்துரைத்து வருகின்றனர். இந்த நிலையின் குறிப்பிடத்தகுந்த முன்னேற்றமானது பாதிக்கப்பட்டவர்களின் (மற்றும் பாதிக்கப்பட்ட குழந்தைகளின் பாதிப்பால் மனமுடைந்துள்ள குடும்பங்களின்) வாழ்வின் தரத்தில் குறிப்பிடத்தக்க அளவு முன்னேற்றத்தைக் கொடுக்க முடியும். இங்கிலாந்தின் முக்கிய விவாதம் இது போன்ற புதிய சிகிச்சை முறைகளின் செலவைப் பற்றியதே ஆகும். இதில் வரையறுக்கப்பட்ட NHS வளங்களை, அதுவும் அவை தேவை என்ற சரியான சூழலில் மட்டுமே பயன்படுத்துவதையும் கருத்தில் கொண்டு இது கூறப்படுகிறது.
- புற்று நோய் ஆபத்துடன் கூடுதலாக, பலவகைப்பட்ட மருந்துகளுடன் கூடிய பிற சாத்தியமுள்ள பக்க விளைவுகளும் உள்ளன. கடுமையான சிவத்தல்கள், ஒளியுணர்தன்மை கொண்ட பதில்வினை தன்மை உள்ளிட்ட மோசமான பதில்வினைகள் மற்றும் சிறிதளவு ஆல்கஹால் பழக்கம் உள்ளவர்களுக்கும் அதிக மருந்து இடைசெயல் வினைகள் ஏற்படும் சாத்தியக்கூறும் உள்ளது.
# அரிப்புத் தோலழற்சி

## சிகிச்சைமுறைகள்

### மருந்துகள்

#### நுண்ணுயிர் எதிர்ப்புப் பொருள்கள்

சாதரணமான சருமப் பாதுகாப்பு தடையானது பாதிக்கப்படும் போது (வறண்டு போதல், வெடிப்பு விடுதல்), அதனால் பேக்டீரியா உள் நுழைவது எளிதாகிவிடுகிறது. நோயாளி சொறிவதன் காரணமாக நோய்த்தாக்கம் ஏற்படுவதோடல்லாமல் அது பல இடங்களுக்கும் பரவவும் செய்கிறது. இதற்கு மேலும் ஏற்படும் தோல் நோய்த்தாக்கத்தினால் தோலில் எரிச்சல் ஏற்பட்டு தோல் பலவீனமடையக்கூடும். இதற்கு சரியான நுண்ணுயிர் எதிர்ப்புப்பொருள் எடுத்துக்கொள்ளப்பட வேண்டும்.
# அரிப்புத் தோலழற்சி

## சிகிச்சைமுறைகள்

### மருந்துகள்

#### எதிர்ப்பு சக்தி ஒடுக்கிகள்

அரிக்கும் தோலழற்சி தீவிரமாக இருந்து பிற வகை சிகிச்சைகளுக்கு அது குணப்படாவிட்டால், சில நேரங்களில் எதிர்ப்புசக்தி ஒடுக்கி மருந்துகள் பரிந்துரைக்கப்படுகின்றன. இவை நோய் எதிர்ப்பு சக்தி அமைப்பை தாக்கி, நோயாளியின் அரிக்கும் தோலழற்சி பாதிப்பில் சிறந்த மாற்றங்களை உண்டுபண்ணக்கூடும். இருப்பினும், எதிர்ப்புசக்தி ஒடுக்கிகள் உடலில் பக்க விளைவுகளை ஏற்படுத்தலாம். இது பொன்ற சந்தர்ப்பங்களில் நோயாளிகள் அடிக்கடி இரத்தப் பரிசோதனை செய்துகொள்ளவும் மருத்துவரால் கண்காணிக்கப்படவும் வேண்டும். இங்கிலாந்தில், சிக்லோஸ்போரின்(சைக்ளோஸ்போரின்), அஸ்தியோப்ரைன் மற்றும் மெத்தோட்ரெக்ஸேட் ஆகியவையே அரிக்கும் தோலழற்சி சிகிச்சைக்காக பொதுவாக அதிகம் பயன்படுத்தப்படும் எதிர்ப்புசக்தி ஒடுக்கிகளாகும். இந்த மருந்துகள் பொதுவாக பிற வியாதிகளுக்காக உருவாக்கப்பட்டவை, ஆனால் அரிக்கும் தோலழற்சிக்கும் சிறந்த குணப்படுத்தும் விளைவுகளைக் கொடுக்கின்றன.
ஸ்டிராய்டு புரெட்னிஸ்டோன் என்பதே அமெரிக்காவில் அரிக்கும் தோலழற்சிக்கான எதிர்ப்புசக்தி ஒடுக்கியாக பொதுவாகப் பரிந்துரைக்கப்படுகின்றது.
# அரிப்புத் தோலழற்சி

## சிகிச்சைமுறைகள்

### மருந்துகள்

#### நமைச்சல் நிவாரணம்

நமைச்சல்-எதிர்ப்பு மருந்துகள், பெரும்பாலும் ஆண்டிஹிஸ்டமைன், மருந்து தீவிர அரிக்கும் தோலழற்சியின் போது நமைச்சலைக் குறைக்கப் பயன்படுத்தப்படலாம், நமைச்சல் குறைவதன் மூலம் தோலுக்கு ஏற்படும் சேதமும் எரிச்சலும் குறைகிறது (*நமைச்சல் சுழற்சி* )., இருப்பினும், அரிக்கும் தோலழற்சியில், இந்த மருந்துகள் நமைச்சலைக் குறைப்பதற்கு அவற்றின் ஆண்டிஹிஸ்டமைன் விளைவைக்காட்டிலும் அவற்றின் ஆறுதலளிக்கும் பக்க விளைவே காரணமாக உள்ளது. ஆகவே, புரோமித்தஸைன் (ஃபெனர்ஜான்) அல்லது டைஃபின்ஹைட்ரமின் (பெனட்ரில்) போன்ற ஆறுதலளிக்கும் ஆண்டிஹிஸ்டமைன்கள் நமைச்சல் நிவாரணத்தில், புதிய ஆறுதலளிக்காத ஆண்டிஹிஸ்டமைன்களைக் காட்டிலும் சிறந்த விளைவைக் கொடுப்பவையாக உள்ளன. முதலை எண்ணெய் நமைச்சலுக்கு சிறந்த பிரபலமான நிவாரணியாகும், அது வணிகரீதியாகவும் இப்போது கிடைக்கிறது.  
கேப்சேசின் தோலில் பயன்படுத்தப்படும் போது எரிச்சல் எதிர்ப்பானாகச் செயல்படுகிறது (காண்க: நரம்பு சமிக்ஞை கடத்தலின் கேட் கண்ட்ரோல் கோட்பாடு).  
ஹைட்ரோகார்ட்டிஸோன் தோலில் பூசப்படும்போது தற்காலிக நமைச்சல் நிவாரணியாக செயல்படுகிறது.
# அரிப்புத் தோலழற்சி

## சிகிச்சைமுறைகள்

### சுற்றுச்சூழல் நடவடிக்கைகள்

அரிக்கும் தோலழற்சியானது சில நேரங்களில் வீட்டுக் குப்பை சிற்றுண்ணிகளின் கழிவினால் ஏற்படும் ஒவ்வாமையால் கூட ஏற்படலாம் எனக் கூறப்படுகிறது, மேலும் மக்களில் 5% மட்டுமே சிற்றுண்ணிகளுக்கான எதிர்ப்பொருளைக் கொண்டுள்ளனர், மேலும் இதன் ஒட்டுமொத்த விளைவைப்பற்றிய ஆவணமாக்கம் தேவைப்படுகிறது.  
பல்வேறு நடவடிக்கைகள் சிற்றுண்ணி ஆண்டிஜென்களைக் குறைக்கின்றன, குறிப்பாக கடினமான பரப்புகளில் கார்ப்பெட்டுகளைப் பயன்படுத்துதல். வேக்யூம் கிளீனர்களின் விளைவுத்திறனானது கார்பெட் பைலின் இயல்பைப் பொறுத்ததாக உள்ளது ஆனால் மற்ற ஆய்வுகளில் தினசரி வேக்யூம் முறையில் சுத்தப்படுத்துதல் சிற்றுண்ணிகளின் அளவு பாதிக்கப்படுவதில்லை எனக் காண்பிக்கப்பட்டுள்ளது. இருப்பினும், இவ்வகை நடவடிக்கைகளால் அரிக்கும் தோலழற்சியால் பாதிக்கப்பட்ட நோயாளிகளுக்கு பலனுள்ளதா என்பதில் தெளிவான கருத்து இல்லை. காற்றுப் பரிமாற்ற வீதங்கள், ஒப்பு ஈரப்பதன் மற்றும் அறைவெப்பநிலை (ஆனால் தூசி சிற்றுண்ணிகளின் அளவு அல்ல) போன்ற பல சுற்றுப்புறக் காரணிகள் இந்த நோய் நிலையின் மீது விளைவை ஏற்படுத்துகின்றன என ஒரு கட்டுப்படுத்தப்பட்ட ஆய்வு பரிந்துரைத்துள்ளது.  
ஸ்டேஃபிலோகாக்கஸ் ஆரியஸ் தொகுப்புகள் அதீத சொறியும் அரிக்கும் தோலழற்சியினால் உருவாகின்றன. நார்த்வெஸ்ட் யுனிவெர்சிட்டியின் 2009 ஆம் ஆண்டு ஆய்வு ஒன்றில், மிதமான அல்லது தீவிரமான அரிக்கும் தோலழற்சி கொண்ட சிறார்க்கு நீர்த்த பிளீச் குளியல் கொடுக்கப்பட்டது, அப்போது அவர்களின் நோய் பாதிப்பு குறைந்ததாக அறியப்பட்டது. நீர்த்த பிளீச் பேக்டீரிய எதிர்ப்பு சக்தி இருப்பதாகக் கண்டறியப்பட்டுள்ளது. அந்த ஆய்வில், நீர்த்த என்பது அரை கோப்பை பிளீச்சை ஒரு தொட்டி நீரில் கரைத்தல் என்பதைக் குறிக்கும், மேலும் குளியல் என்பது 5–10 நிமிடங்கள் நனைத்தலைக் குறிக்கும். பேக்டீரிய எதிர்ப்பு குளியல் எண்ணெய்களில் டிரைக்ளோசான் அல்லது பெஞைல்கோனியம் குளோரைடு போன்ற எதிர்ப்புப்பொருள்கள் உள்ளன, இவை சரும ஈரப்பதமூட்டல் மற்றும் ஸ்டாஃபிலோகாக்கஸ் ஆரஸை ஒடுக்குதல் ஆகிய தேவைகளுக்குக் கிடைக்கின்றன. ஆயிலேட்டம் பிளஸ் மற்றும் QV ஃப்ளேரப் ஆயில் ஆகியவை பிராண்டு பெயர்களாகும்.
# அரிப்புத் தோலழற்சி

## சிகிச்சைமுறைகள்

### ஒளி சிகிச்சை

புற ஊதா ஒளியைப் பயன்படுத்தி செய்யப்படும் ஒளி சிகிச்சை (அல்லது ஆழ் ஊடுருவல் ஒளி சிகிச்சை) அரிக்கும் தோலழற்சியைக் கட்டுப்படுத்த உதவுகிறது. பெரும்பாலும் UVA பயன்படுத்தப்படுகிறது, ஆனால் UVB மற்றும் குறும் கற்றை UVB ஆகியவையும் பயன்படுத்தப்படுகின்றன. புற ஊதா ஒளிக்கு அதிகமாக உட்படுதலில் சில ஆபத்துகள் உள்ளன, குறிப்பாக தோல் புற்றுநோய் உருவாகும் சாத்தியக்கூறு உள்ளது.  
ஒளி சிகிச்சையானது செயல்திறனற்றதாகக் காணப்படும்பட்சத்தில், அந்த சிகிச்சையுடன் சேர்த்து சோரலேன் என்ற பொருளைப் பயன்படுத்துதலும் (அல்லது உட்செலுத்துதல்) பயன்படுத்தப்படுகிறது. இந்த PUVA (சோரலேன் + UVA) சேர்க்கை சிகிச்சையானது ஒளி-வேதி சிகிச்சை எனப்படுகிறது. சோரலேன்கள் தோலை UV ஒளிக்கான உணர்திறன் அதிகரிக்கச் செய்து குறைந்த வலிமையுள்ள UVA கதிர்களைப் பயன்படுத்த அனுமதிக்கிறது. இருப்பினும், UV ஒளிக்கான அதிக உணர்திறனும் நோயாளிக்கு தோல் புற்று நோய் உண்டாவதற்கான அதிக ஆபத்து சாத்தியக்கூறை வழங்குகிறது.
# அரிப்புத் தோலழற்சி

## சிகிச்சைமுறைகள்

### உணவுக்கட்டுப்பாடு மற்றும் ஊட்டச்சத்துணவு

உணவு ஒவ்வாமை அட்டோபிக் சருமவழற்சியைத் தூண்டலாம் என்பதற்கான குறிப்புகளை சமீபத்திய ஆய்வுகள் நிரூபித்துள்ளன. இந்த நபர்களுக்கு, ஒவ்வாமைப் பொருள்கள் எவை என்பதைக் கண்டுபிடிப்பது தவிர்க்கும் உணவுக்கட்டுப்பாட்டுக்கு வழிகோலுவதன் மூலம் அறிகுறிகளைக் குறைக்க உதவும், இருப்பினும் இந்த அணுகுமுறையானது இன்னும் பரிசோதனை நிலையிலேயே உள்ளது.
அரிக்கும் தோலழற்சியைத் தூண்டிவிடக்கூடிய உணவுப்பொருள்களாக அறியப்பட்டவற்றில் பின்வருவனவும் உள்ளடங்கும்: பால் பொருள்கள், காபி (காஃபினேற்றப்பட்டது மற்றும் காஃபின் நீக்கப்பட்டது), சோய்பீன் பொருள்கள் முட்டைகள், கொட்டை வகைகள், கோதுமை மற்றும் மக்காச்சோளம் (இனிப்பு சோளம்), இருப்பினும் உணவு ஒவ்வாமையானது ஒவ்வொருவருக்கும் மாறுபடும்.
இருப்பினும், 2009 இல், ஆராய்ச்சியாளர்கள் நேஷனல் ஜியூவிஷ் மெடிக்கல் அண்ட் ரிசர்ச்ச் செண்டரின் ஆராய்ச்சியாளர்கள் அரிக்கும் தோலழற்சி நோயாளிகளுக்கு உணவு ஒவ்வாமை இருப்பதாக தவறாக அறுதியிடப்படுவதைக் கண்டறிந்தனர்.  
சமீபத்தில் மர்கிட்டா வோர்ம் *மற்றும் பலர்* ஒமேகா-3 அதிகமாக (மற்றும் ஒமேகா-6 குறைவாக உள்ள) பாலிநிறைவுறா கொழுப்பு அமிலங்கள் உணவுகள் இந்த அறிகுறிகளைக் குறைக்கலாம் எனக் கண்டறிந்துள்ளனர்.
# அரிப்புத் தோலழற்சி

## சிகிச்சைமுறைகள்

### நடைத்தையியல் அணுகுமுறை

1980களில் ஸ்வீடன் சருமவழற்சி மருத்துவர் பீட்டல் நோரன், நீண்டகால அட்டோபிக் அரிக்கும் தோலழற்சிக்காக நடைத்தையியல் அணுகுமுறை ஒன்றை உருவாக்கினார். இந்த அணுகுமுறை, இலண்டனில் உள்ள செல்சீ அண்ட் வெஸ்ட்மைண்டர் ஹாஸ்பிட்டலில் பணிபுரிந்துவந்த சருமவழற்சி மருத்துவர் ரிச்சர்ட் ஸ்டேட்டன் மற்றும் உளவியலாளர் கிரிஸ்டோபர் பிரிட்கெட் ஆகியோரால் மேலும் மேம்படுத்தப்பட்டது.
இந்த சிகிச்சையில் நோயாளிகளுக்கு 6 வார சிகிச்சையளிக்கப்படும், அதில் சொறிதல் பழக்கம் மறத்தல் மற்றும் அதன் அளவைக் கட்டுப்படுத்துதல் போன்ற திட்டங்களும் இடம்பெறும். நீண்ட காலமாக அரிக்கும் தோலழற்சியால் பாதிக்கப்பட்டவர்களுக்கு சொறிதல் என்பது பழக்கமாக மாறிவிடலாம். சில நேரங்களில், சொறிதல் என்பது அனிச்சை செயலாக நடைபெறுகிறது, இதனால் அரிப்பு இல்லாத நிலையிலும் விழிப்புணர்வின்றி தானாகவே சொறிதல் என்பது நிகழ்கிறது. பழக்கம் மறக்கவைத்தல் திட்டமானது வழக்கமான களிம்பு/கார்டிக்கோஸ்டிராய்டு சிகிச்சைகளுடன் சேர்த்தே செயல்படுத்தப்படுகிறது, அப்போது தான் தோல் குணமாகும். எதிர்காலத்தில் அரிப்பையும் அது குறைக்கிறது மேலும் தொடர்ந்து தோலுரிதலுக்கான வாய்ப்பையும் அது குறைக்கிறது. நடத்தையியல் அணுகுமுறை அரிக்கும் தோலழற்சியால் பாதிக்கப்பட்டவருக்கு அரிக்கும் தோலழற்சியின் தீவிரத் தன்மை மீதான குறிப்பிடத்தக்க அளவு கட்டுப்பாட்டை வழங்குகிறது.
# அரிப்புத் தோலழற்சி

## நோய் பரவல்

அரிக்கும் தோலழற்சி அதிகமாக காணப்படுவதாகக் கண்டறியப்பட்ட மருத்துவப் பதிவுகளுக்குட்பட்ட வாழ் நாள் பகுதி, குழந்தைப் பருவமே ஆகும், பெண்களில் அரிக்கும் தோலழற்சி வெளிப்பாடுகள் அதிகமாகக் காணப்படுவது இனப்பெருக்க காலமான 15–49 ஆண்டுகளிலாகும். இரண்டாம் உலகப் போருக்கு (1939–45) முந்தைய காலத்தில் அரிக்கும் தோலழற்சி பெருவாரியாகக் காணப்படுவதன் போக்கு பற்றிய ஆதாரத் தரவுகள் குறைவாகவே காணப்பட்டாலும், 20 ஆம் நூற்றாண்டின் பிற்பகுதியிலேயே அது அதிகமாகக் காணப்பட்டதாகக் கண்டறியப்பட்டுள்ளது, இதில் பள்ளி செல்லும் குழந்தைகளில் அரிக்கும் தோலழற்சியின் நிகழ்வு அதிகமாகக் காணப்பட்டது 1940களின் பிற்பகுதி மற்றும் 2000 ஆகிய காலகட்டங்களாக இருந்தது. இங்கிலாந்தின் நோய் பரவல் தரபு பற்றிய மறுஆய்வு ஒன்றும், காலத்தின் அதிகரிப்பில் அரிக்கும் தோலழற்சி பெருவாரியாக நிலவும் போக்கைக் கண்டறிந்துள்ளது. மேலும் சமீபத்தில் நடத்தப்பட்ட, இங்கிலாந்தில் வாழ்நாள் முழுதும் பாதிக்கப்பட்டிருக்கும் அரிக்கும் தோலழற்சி பாதிக்கப்பட்டிருக்கும் நிலையும் அறிக்கையிடப்பட்டுள்ளது, அதன் நிகழ்வுகளின் எண்ணிக்கை 5,773,700 என்று மதிப்பிடப்பட்டுள்ளது அல்லது ஒன்பது பேரில் ஒருவர் தனது வாழ்நாளில் ஒரு முறையேனும் மருத்துவரால் இந்நோய் இருப்பதாகக் கண்டறியப்பட்டுள்ளார்.
# அரிப்புத் தோலழற்சி

## ஆராய்ச்சி

தற்போதைய நிலையில் பெரும்பாலான சருமவழற்சி வகைகளுக்கு, அறிகுறிகளுக்கான நேரடி சிகிச்சை முறைகளைத் தவிர்த்து வேறெந்த சிறந்த சிகிச்சையும் இல்லை. கார்ட்டிசோன் சிகிச்சைகளும் எதிர்ப்பு சக்தி மாற்றச் சிகிச்சைகளும் கூட அதிக சிக்கலான பிரச்சனையின் போது சிறிதளவு விளைவயே கொடுக்கக்கூடும். இந்த நிலையானது பெரும்பாலும் ஒவ்வாமை தொடர்பான குடும்ப வரலாறுடன் (ஆகவே மரபுவழித்தன்மையுடனும்) தொடர்புபடுத்தப்படுவதால், மரபியல் சிகிச்சை அல்லது மரபுப் பொறியியல் இதில் உதவியாக இருக்கக்கூடும் எனக் கருதப்படுகிறது.  
ஒவ்வாமைப் பொருள்களின் நொதி தொடர்பான செயல்பாடுகளால் ஏற்படும் சேதங்கள், உடலில் இயல்பாக உள்ள, SPINK5 மரபணுவில் உருவாகும் LEKTI போன்ற புரோட்டீஸ் நிறுத்திகளால் தடுக்கப்படுகின்றன. இந்த மரபணுக்களிலான சடுதிமாற்றங்களே நெதெர்டோன் நோய்க்குறித் தொகுப்புக்குக் காரணமாக இருப்பதாக அறியப்படுகிறது, இந்நோய் பிறவி செந்தோல் நோய் ஆகும். இந்த நோயாளிகள் கிட்டத்தட்ட பெரும்பாலும் அட்டோபிக் வியாதியை அடைவர், அதனுடன் சேர்ந்து சளிக்காய்ச்சல், உணவு ஒவ்வாமை, தடிப்புச்சொறி மற்றும் ஆஸ்த்துமாவையும் கொண்டிருப்பர். இது போன்ற ஆதாரங்கள், ஒவ்வாமைப் பொருள்களால் தோல் சேதமடைதலுக்கு அரிக்கும் தோலழற்சி காரணமாக இருக்கலாம் என்ற கருத்தை ஆதரிக்கின்றன, மேலும் தொடர்ந்த சிகிச்சைக்கு வழியளிக்கின்றன.  
மற்றொரு ஆய்வு, உள்ளார்ந்த அரிக்கும் தோலழற்சி மற்றும் அதனுடன் தொடர்புடைய சில குறைபாடுகளுக்குக் காரணமாக இருக்க சாத்தியமுள்ளதாக ஆராய்ச்சியாளர்கள் நம்பும் ஒரு மரபணுவைக் கண்டறிந்தது. இந்த மரபணுவானது புரத ஃபிலேக்ரினை உற்பத்தி செய்கிறது, இது குறைவாக இருப்பதால் தோல் வறட்சி மற்றும் பலவீனமான தோல் தடுப்புத் திறன் ஆகியவை ஏற்படலாம்.  
இரத்தத்திலுள்ள இரண்டு குறிப்பிட்ட வேதிப்பொருள்களுக்கு அரிக்கும் தோலழற்சியின் போது ஏற்படும் நமைச்சல் உணர்வுடன் தொடர்புள்ளவையாக இருப்பதை ஒரு சமீபத்திய ஆய்வு கண்டறிந்துள்ளது. அவை மூளையில் உற்பத்தியாகும் நரம்பியல் காரணி (BDNF) மற்றும் பொருள் P ஆகியவை ஆகும்.  
2001 முதல் 2005 ஆம் ஆண்டு வரையிலான இடைப்பட்ட காலத்தில் இந்நோய் நிலை நிலவியதற்கான அறுதியிடல் 42% அதிகரித்தது, அப்போது இந்நோய் 5.7 மில்லியன் பெரியவர்களையும் சிறாரையும் தாக்கும் என மதிப்பிடப்பட்டது. அரிக்கும் தோலழற்சியானது பிற ஒவ்வாமை நிலைகளுக்கு தூண்டுக் காரணியாக இருக்கக்கூடும் என ஜர்னல் ஆஃப் ராயல் சொசைட்டி ஆஃப் மெடிசினின் ஒரு வெளியீடு கூறுகிறது. ஆராய்ச்சியாளர்கள் 9 மில்லியனுக்கும் மேற்பட்ட நோயாளிகளைப் பயன்படுத்தி, எத்தனை பேர் தோல் வியாதிகளைக் கொண்டுள்ளனர் என மதிப்பிட்டதாக GP பதிவுகள் காண்பிக்கின்றன.
# அரிப்புத் தோலழற்சி

## உயிர் அம்மைத் தடுப்பு வைரஸ்களுக்கு உட்படும் தன்மை

2007 ஆம் ஆண்டு ஜூனில், உயிர் அம்மைத் தடுப்பு வைரஸைக் கொண்டுள்ள பெரியம்மை தடுப்பு பெற்ற ஓர் அமெரிக்கப் படை வீரரிடமிருந்து அவரது இரண்டு வயது குழந்தைக்கு அந்த வைரஸ் பரவியதாக *சயின்ஸ்* பத்திரிகை கூறியது. அந்த படைவீரருக்கும் அவரது மகனுக்கும் அரிக்கும் தோலழற்சியின் வரலாறு இருந்தது. அவரது மகனுக்கு அரிதான பக்கவிளைவு ஏற்பட்டது, அது அரிக்கும் தோலழற்சி வேக்ஸினேட்டம் எனப்பட்டது, அது குழந்தைகளுக்கு அவ்வப்போது பெரியம்மைக்கு எதிராக அம்மைத் தடுப்பு மருந்து கொடுக்கப்பட்ட 1960களின் போது காணப்பட்டது. அந்தக் குழந்தைக்கு உடல் முழுவதும் வடு போன்ற தடிப்புகள் ஏற்பட்டன, அவனது வயிற்றுப் பகுதியில் ஒரு திரவம் நிரம்பிக் காணப்பட்டது, அவனது சிறுநீரகங்கள் கிட்டத்தட்ட செயலிழந்துவிட்டிருந்தன. செண்டர் ஃபார் டிசீஸ் கண்ட்ரோல் அண்ட் பிரிவென்ஷனின் நிபுணர்களுடனான செறிந்த கலந்தாலோசனையும் SIGA டெக்னாலஜிஸ் நிறுவனத்தின் பரிசோதனைக்குட்பட்டிருந்த வைரஸ் எதிர்ப்பு மருந்து ஒன்றின் நன்கொடையாலுமே அந்தக் குழந்தையின் உயிர் காக்கப்பட்டது. அரிக்கும் தோலழற்சி குடும்ப வரலாறு கொண்டிருக்கும் நபர்கள் பெரியம்மைத் தடுப்பு மருந்து அல்லது உயிர் அம்மைத் தடுப்பு வைரஸைக் கொண்டிருக்கும் எந்த வகை தடுப்பு மருந்துகளையும் எடுத்துக்கொள்ளக்கூடாதென அறிவுறுத்தப்பட்டது.
# வெப்ப இணை

**வெப்ப இணை** அல்லது **வெப்பமின் இரட்டை** (*thermocoulpe*) என்பது "வெப்பமின் வெப்பமானி" (*thermoelectrical thermometer*) என்றும் அழைக்கப்படுகிறது, இது ஒரு மின் சந்தியை உருவாக்கும் இரண்டு வேறுபட்ட மின்கடத்திகளைக் கொண்ட ஒரு மின் கருவி ஆகும். ஒரு வெப்ப இணை சீபெக்கு விளைவின் காரணமாக வெப்பநிலை சார்ந்த மின்னழுத்தத்தை உருவாக்குகிறது, மேலும் இந்த மின்னழுத்தம் மூலம் வெப்பநிலை அளவிடப்படுகிறது. வெப்பவிணைகள் வெப்பநிலை உணரிகளாக பரவலாகப் பயன்படுத்தப்படுகின்றன.  
மலிவானவையும், ஒன்றுக்கொன்று மாறக்கூடியவையுமான வணிக வெப்பவிணைகள், வழமையான மின்னிணைப்பான்களுடன் விற்பனை செய்யப்படுகின்றன, இவற்றின்மூலம் பரந்த அளவிலான வெப்பநிலையை அளவிட முடியும். ஏனைய பெரும்பாலான வெப்பநிலை அளவீட்டு முறைகளுக்கு மாறாக, வெப்பவிணைகள் வெளிப்புறத் தூண்டுதல் இன்றி சுயமாக இயங்கக்கூடியவை. இவற்றின் முக்கிய வரம்பு துல்லியம் ஆகும்; ஒரு பாகை செல்சியசிற்கும் (°C) குறைவான பிழைகளை அடையக் கடினமாக இருக்கும்.  
வெப்பவிணைகள் அறிவியல், தொழிற்றுறைகளில் பரவலாகப் பயன்படுத்தப்படுகின்றன. இவற்றில் உலைகளுக்கான வெப்பநிலை அளவீடு, எரிவாயு விசையாழி வெளியேற்றம், டீசல் பொறிகள் மற்றும் பிற தொழிற்துறை செயல்முறைகள் அடங்கும். வெப்பவிணைகள் வீடுகள், அலுவலகங்கள் மற்றும் வணிக நிறுவனங்களில் வெப்பநிலைக்காப்பிகளில் வெப்பநிலை உணரிகளாகவும், எரிவாயு மூலம் இயங்கும் கருவிகளுக்கான பாதுகாப்புக் கருவிகளில் சுடர் உணரிகளாகவும் பயன்படுத்தப்படுகின்றன.
# வெப்ப இணை

## செயல்படும் தத்துவம்

வெப்பவிணை (குரோமெல்–அலுமெல்). வெப்பநிலை <math>\scriptstyle T_\mathrm{ref}</math> தெரியுமிடத்து, அளக்கப்பட்ட மின்னழுத்தம் <math>\scriptstyle V</math> வெப்பநிலை <math>\scriptstyle T_\mathrm{sense}</math> ஐ கணக்கிடப் பயன்படுத்தப்படுகிறது.]]
1821 ஆம் ஆண்டில், செருமானிய இயற்பியலாளர் தாமசு யொகான் சீபெக்கு, இரண்டு வேறுபட்ட உலோகங்களால் ஆன சுற்றுக்கு அருகில் வைக்கப்பட்டிருந்த ஒரு காந்த ஊசி வேறுபட்ட உலோகச் சந்திப்புகளில் ஒன்றை சூடாக்கும்போது திசைதிருப்பப்பட்டதைக் கண்டுபிடித்தார். அந்த நேரத்தில், சீபெக் இந்த விளைவை வெப்பக் காந்தவியல் என்று இவ்விளைவைக் குறிப்பிட்டார். அவர் கவனித்த காந்தப்புலம் பின்னர் வெப்ப-மின் மின்னோட்டம் காரணமாகக் காட்டப்பட்டது. நடைமுறைப் பயன்பாட்டில், இரண்டு வெவ்வேறு வகையான கம்பிகளின் ஒரு சந்திப்பில் உருவாக்கப்படும் மின்னழுத்தம் மிகவும் அதிக மற்றும் குறைந்த வெப்பநிலையில் வெப்பநிலையை அளவிடப் பயன்படும் என்பதால் இவ்விளைவு ஆர்வத்தைத் தூண்டியது. மின்னழுத்தத்தின் அளவு பயன்படுத்தப்படும் கம்பி வகைகளைப் பொறுத்தது. பொதுவாக, மின்னழுத்தம் மைக்ரோவோல்ட் வரம்பில் உள்ளது, இதனால் பயன்படுத்தக்கூடிய அளவீட்டைப் பெற இவ்விளைவைக் கவனமாகப் பயன்படுத்த வேண்டும். மின்னோட்டம் மிகக் குறைவாக இருந்தாலும், ஒரு வெப்பவிணை சந்திப்பின் மூலம் மின்சாரத்தை உருவாக்க முடியும். வெப்பமின்னடுக்கு போன்ற பல வெப்பவிணைகளைப் பயன்படுத்தி மின் உற்பத்தி செய்வது பரவலான பயன்பாட்டில் உள்ளது.  
வெப்பவிணைப் பயன்பாட்டிற்கான நிலையான கட்டமைப்பு படத்தில் காட்டப்பட்டுள்ளது. சுருக்கமாக, விரும்பிய வெப்பநிலை Tsense மூன்று உள்ளீடுகளைப் பயன்படுத்தி பெறப்படுகிறது-வெப்பவிணையின் சிறப்புச் சார்பு E(T), அளவிடப்பட்ட மின்னழுத்தம் V மற்றும் குறிப்பு சந்திகளின் வெப்பநிலை Tref. E(Tsense) = V + E(Tref) சமன்பாட்டின் தீர்வு Tsense ஐ அளிக்கிறது.
# வெப்ப இணை

## செயல்படும் தத்துவம்

### சீபெக்கு விளைவு

சீபெக்கு விளைவு என்பது மின்சாரத்தைக் கடத்தும் பொருளின் இரண்டு புள்ளிகளுக்கு இடையில் வெப்பநிலையில் வேறுபாடு இருக்கும்போது மின்னியக்கு விசை உருவாகுவதைக் குறிக்கிறது. உள் மின்னோட்ட ஓட்டம் இல்லாத திறந்த-சுற்று நிலைமைகளின் கீழ், மின்னழுத்தத்தின் சாய்வு (<math>\scriptstyle \boldsymbol \nabla V</math>) வெப்பநிலையின் சாய்வுக்கு (<math>\scriptstyle \boldsymbol \nabla T</math>) நேர்விகிதமாக இருக்கும்:  
:<math>\boldsymbol \nabla V = -S(T) \boldsymbol \nabla T,</math>
இங்கு <math>S(T)</math> - சீபெக் குணகம், இது வெப்பநிலை சார்ந்த பொருட்பண்பு ஆகும்.  
படத்தில் காட்டப்பட்டுள்ள நிலையான அளவீட்டு கட்டமைப்பு நான்கு வெப்பநிலைப் பகுதிகளைக் காட்டுகிறது, இதன் மூலம் ஏற்படும் நான்கு மின்னழுத்தங்கள் வருமாறு:
1. கீழ் செப்புக் கம்பியில்: <math>\scriptstyle T_\mathrm{meter}</math> இலிருந்து <math>\scriptstyle T_\mathrm{ref}</math> வரை.
1. அலுமெல் கம்பியில்: <math>\scriptstyle T_\mathrm{ref}</math> இலிருந்து <math>\scriptstyle T_\mathrm{sense}</math> வரை.
1. குரோமெல் கம்பியில்: <math>\scriptstyle T_\mathrm{sense}</math> இலிருந்து <math>\scriptstyle T_\mathrm{ref}</math> வரை.
1. மேல் செப்புக் கம்பியில்: <math>\scriptstyle T_\mathrm{ref}</math> இலிருந்து <math>\scriptstyle T_\mathrm{meter}</math> வரை.  
முதலாவது நான்காவது பங்களிப்புப் பகுதிகளில் ஒரே பொருளும், ஒரே வெப்பநிலை மாற்றமும் உள்ளதால், இவையிரண்டும் இல்லாமல் செய்யப்படுகின்றன. இதன் விளைவாக, <math>\scriptstyle T_\mathrm{meter}</math> அளவிடப்பட்ட மின்னழுத்தத்தை பாதிக்காது. இரண்டாவது, மூன்றாவது பங்களிப்புகளில், வெவ்வேறு பொருட்கள் (அலுமெல், குரேமெல்) உள்ளதால், இவை இரத்துச் செய்யப்பட மாட்டா.  
கணிக்கப்பட்ட மின்னழுத்தம்,
:<math>V = \int_{T_\mathrm{ref}}^{T_\mathrm{sense}} \( S_{+}(T) - S_{-}(T) \) \, dT,</math>
இங்கு, <math>\scriptstyle S_{+}</math>, <math>\scriptstyle S_{-}</math> ஆகியவை முறையே மின்னழுத்தமானியின் நேர் மற்றும் எதிர் முனையங்களுடன் இணைக்கப்பட்ட கடத்திகளின் (குரோமெல் மற்றும் அலுமெல்) சீபெக்கு குணகங்களாகும்.
# வெப்ப இணை

## செயல்படும் தத்துவம்

### குறிப்புச் சந்தி

யுடன் (வெள்ளை வெப்பக் கலவையில் பதிக்கப்பட்டவை) இணைக்கப்படுகின்றன.]]
<math>\scriptstyle T_\mathrm{sense}</math> இன் விரும்பிய அளவீட்டைப் பெற, <math>\scriptstyle V</math> ஐ மட்டும் அளவிடுவது போதாது. <math>\scriptstyle T_\mathrm{ref}</math> குறிப்புச் சந்திகளில் (*reference junctions*) வெப்பநிலை ஏற்கனவே தெரிந்திருக்க வேண்டும். இரண்டு உத்திகள் பெரும்பாலும் இங்கே பயன்படுத்தப்படுகின்றன:
- "பனிக்கட்டிக் குளியல்" (*Ice bath*) முறை: குறிப்பு சந்தித் தொகுதி வளிமண்டல அழுத்தத்தில் காய்ச்சி வடிகட்டிய நீரின் அரைநிலையில் உறைந்த குளியலில் மூழ்க வைக்கப்படுகிறது. உருகுநிலை நிலை மாற்றத்தின் துல்லியமான வெப்பநிலையானது இயற்கையான வெப்பநிலைக்காப்பியாகச் செயல்பட்டு, <math>\scriptstyle T_\mathrm{ref}</math> ஐ 0 °C ஆக நிர்ணயிக்கிறது.
- குறிப்பு சந்தி உணரி ("குளிர்ச் சந்தி இழப்பீடு" என அறியப்படுகிறது): குறிப்பு சந்தித் தொகுதி வெப்பநிலையில் மாறுபட அனுமதிக்கப்படுகிறது, ஆனால் வெப்பநிலை இந்தத் தொகுதியில் வேறு தனியான உணரியைப் பயன்படுத்தி அளவிடப்படுகிறது. இந்த இரண்டாம் நிலை அளவீடு சந்தித் தொகுதியில் வெப்பநிலை மாறுபாட்டை ஈடுசெய்யப் பயன்படுகிறது. வெப்பவிணை சந்தி பெரும்பாலும் மீக்கடு சுற்றுச்சூழல்களுக்கு வெளிப்படும், அதே வேளை, குறிப்பு சந்தி பெரும்பாலும் கருவியின் இருப்பிடத்திற்கு அருகில் பொருத்தப்படும். குறைகடத்தி வெப்பமானிகள் பெரும்பாலும் நவீன வெப்பவிணைக் கருவிகளில் பயன்படுத்தப்படுகின்றன.  
இரண்டு உத்திகளிலும், <math>\scriptstyle V + E(T_\mathrm{ref})</math> இன் பெறுமதி கணிக்கப்படுகிறது, பின்னர் <math>\scriptstyle E(T)</math> சார்பு பொருந்தக் கூடிய ஒரு பெறுமதியைத் தேடும். இப்பொருத்தம் நிகழும் சார்பின்மாறி <math>\scriptstyle T_\mathrm{sense}</math> ஆகும்:  
:<math>E(T_\mathrm{sense}) = V + E(T_\mathrm{ref})</math>.
# வெப்ப இணை

## வகைகள்

உலோகக் கலப்புகளின் சில சேர்க்கைகள் தொழிற்துறைத் தரங்களாக பிரபலமாகியுள்ளன. இக்கலவையின் தேர்வு செலவு, கிடைக்கும் தன்மை, வசதி, உருகுநிலை, வேதிப் பண்புகள், நிலைத்தன்மை மற்றும் வெளியீடு ஆகியவற்றால் நிர்ணயிக்கப்படுகிறது. வெவ்வேறு பயன்பாடுகளுக்கு வெவ்வேறு வகைகள் மிகவும் பொருத்தமானவை. அவை பொதுவாக வெப்பநிலை வரம்பு மற்றும் தேவையான உணர்திறன் அடிப்படையில் தேர்ந்தெடுக்கப்படுகின்றன. குறைந்த உணர்திறன் கொண்ட வெப்ப இணைகள் (பி, ஆர், எஸ் வகைகள்) அதற்கேற்ப குறைந்த தெளிவுத்திறனைக் கொண்டுள்ளன. மற்ற தேர்வு அளவுகோல்களில் வெப்ப இணைப் பொருளின் வேதியியல் செயலற்ற தன்மை மற்றும் அது காந்தத்தன்மை கொண்டதா இல்லையா என்பதும் அடங்கும். சாதாரண வெப்ப இணை வகைகள் நேர் மின்முனையுடன் கூடியவை முதலிலும் (<math>T_\text{sense} > T_\text{ref}</math>), அதைத் தொடர்ந்து எதிர் மின்முனையுடனும் கீழே பட்டியலிடப்பட்டுள்ளன.
# வெப்ப இணை

## வகைகள்

### நிக்கல்-கப்புலோக வெப்ப இணைகள்

#### ஈ-வகை

ஈ-வகை (E-type) (குரோமெல்–கான்ஸ்டான்டன்) என்பது அதிக வெளியீட்டுத்திறனைக் (68&nbsp;µV/°C) கொண்டிருப்பதால், இது கடுங்குளிரியல் பயன்பாடுகளுக்கு மிகவும் ஏற்றதாக உள்ளது. அத்துடன், இது காந்தத்தன்மை அற்றது.
- பரந்த வரம்பு −270&nbsp;°C முதல் +740&nbsp;°C
- குறுகிய வரம்பு −110&nbsp;°C முதல் +140&nbsp;°C
# வெப்ப இணை

## வகைகள்

### நிக்கல்-கப்புலோக வெப்ப இணைகள்

#### ஜே-வகை

ஜே-வகை (J-type) (இரும்பு–கான்ஸ்டான்டன்) என்பது கே-வகையை விடக் கட்டுப்பாடான வரம்பையும் (−40&nbsp;°C to +750&nbsp;°C), அதேவேளை அதிக உணர்திறனையும் (50&nbsp;µV/°C) கொண்டுள்ளது. அதனுடைய பண்புகளில் ஒரு சீரான மாற்றத்தை ஏற்படுத்துகிறது, இதுவே உயர் வெப்பநிலை வரம்பைத் தீர்மானிக்கிறது. ஐரோப்பிய/செருமானிய எல்-வகை என்பது ஜே-வகையின் மாற்றீடாகும்.
# வெப்ப இணை

## வகைகள்

### நிக்கல்-கப்புலோக வெப்ப இணைகள்

#### கே-வகை

கே-வகை (*Type K*) (குரோமெல்–அலுமெல்) என்பது பொதுவாகப் பயன்படுத்தப்படும் வெப்ப இணை. இதன் உணர்திறன் ஏறத்தாழ 41&nbsp;µV/°C ஆகும். இது மலிவானதும், −200&nbsp;°C முதல் +1350&nbsp;°C (−330&nbsp;°F முதல் +2460&nbsp;°F) வரம்பில் பல வகைகளில் கிடைக்கக்கூடியதாகும். இவ்வகை தற்போது இருப்பது போன்று உலோகவியல் அதிகம் முன்னேறாத காலகட்டத்தில் பரிந்துரைக்கப்பட்டதாகும், இதனால் வெவ்வேறு மாதிரிகளில் இவற்றின் குணநலன்கள் மாறக்கூடும். இவற்றில் அடங்கியுள்ள உலோகங்களில் ஒன்றான நிக்கல் காந்தத்தன்மை கொண்டது, காந்தத்தன்மை கொண்ட பொருட்களினால், வெப்ப இணை உருவாக்கப்படும்போது, அவற்றின் வெளியீட்டு மின்னழுத்தத்தில் கியூரி வெப்பநிலையில் (கே-வகைகளுக்கு 354&nbsp;°C) திடீரென்று ஒரு வேறுபாட்டைத் தருகிறது.
# வெப்ப இணை

## வகைகள்

### நிக்கல்-கப்புலோக வெப்ப இணைகள்

#### எம்-வகை

எம்-வகை (*Type M*, 82%Ni/18%Mo–99.2%Ni/0.8%Co, எடையின் அடிப்படையில்) வெற்றிட உலைகளில் பயன்படுத்தப்படுகிறது. உச்ச வெப்பநிலை 1400°C வரை வரையறுக்கப்பட்டுள்ளது. M வகைகள் மற்ற வகைகளை விடக் குறைவாகவே பயன்படுத்தப்படுகிறது.
# வெப்ப இணை

## வகைகள்

### நிக்கல்-கப்புலோக வெப்ப இணைகள்

#### என்-வகை

என்-வகை (*Type N*, (நிக்ரோசில்–நிசில்) வெப்ப இணைகள் உயர்வெப்பநிலைகளுக்கு மிகவும் ஏற்றவையாக உள்ளன. 1200&nbsp;°C ஐ விட அதிகமான வெப்பநிலைகளில் இவற்றின் நிலைப்புத்தன்மையும் உயர் வெப்பநிலை ஆக்சிசனேற்றத்தைத் தாக்குப்பிடிக்கும் தன்மையும் இதனை உயர் வெப்பநிலைகளுக்கு உகந்ததாக்குகிறது. இதன் உணர்திறன் 900&nbsp;°C இல் ஏறத்தாழ 39&nbsp;µV/°C ஆகும். இந்த உணர்திறன் K வகையை விட சற்றுக்குறைவானது. ஒரு மேம்பட்ட கே-வகையாக வடிவமைக்கப்படும் இது அதிக பிரபலத்தை அடைந்து வருகிறது.  
N-வகைகள் குறைந்த ஆக்சிசன் நிலைமைகளுக்கு K-வகைக்கு மாற்றாக இருக்கும், ஏனெனில் K-வகைகள் பச்சையழுகல் ஏற்பட வாய்ப்புள்ளது. N-வகைகள் வெற்றிடம், வினையுறா வளிமண்டலங்கள், ஆக்சிசனேற்ற வளிமண்டலங்கள் அல்லது உலர் குறைக்கும் வளிமண்டலங்களில் பயன்படுத்த ஏற்றது. கந்தகத்தின் இருப்பை இவை பொறுத்துக்கொள்ளாது.
# வெப்ப இணை

## வகைகள்

### நிக்கல்-கப்புலோக வெப்ப இணைகள்

#### டி-வகை

டி-வகை (*Type T*, செப்பு–கொன்சுதாந்தன்) வெப்ப இணைகள் −200°C முதல் 350°C வரம்புக்குள் அளவீடுகள் செய்ய ஏற்றவை. இது பெரும்பாலும் வேறுபாடு அறியும் அளவீடுகளுக்கு மட்டுமே பயன்படுத்தப்படுகிறது, ஏனெனில் செப்புக் கம்பி மட்டுமே சோதனை முனைகளைத் தொடும். இரண்டு கடத்திகளுமே காந்தத்தன்மை அற்றவை ஆதலால், கியூரி வெப்பநிலை என்று எதுவும் இல்லை, எனவே பண்புகளில் சடுதியான மாற்றங்கள் ஏதும் ஏற்படாது. இவ்வகை வெப்ப இணைகளின் உணர்திறன் ~43µV/°C. பொதுவாக வெப்பவிணைத் தயாரிப்புகளில் பயன்படுத்தப்படும் உலோகக்கலவைகளை விட செப்பு அதிக வெப்பக் கடத்துத்திறனைக் கொண்டுள்ளது, எனவே இவ்வக வெப்ப இணைகளை வெப்பமாக நிலைநிறுத்தும் போது கூடுதல் கவனம் செலுத்த வேண்டியது அவசியம்.
# வெப்ப இணை

## வகைகள்

### நிக்கல்-கப்புலோக வெப்ப இணைகள்

#### ஆர்-வகை

ஆர்-வகை (*R-Type*) வெப்ப இணைகள் 13% ரோடியம் கலந்த பிளாட்டினம்-ரோடியம் உலோகக்கலவையை ஒரு கடத்திக்கும் மற்றொரு கடத்திக்கு சுத்தமான பிளாட்டினத்தையும் (87%Pt/13%Rh–Pt, எடையின் அடிப்படையில்) பயன்படுத்தி உருவாக்கப்படுகிறது. இவை 1600°C வரை பயன்படுத்தப்படுகின்றன. இவை மிகவும் நிலைத்தன்மை மொண்டவையாகவும், சுத்தமான, சாதகமான நிலையில் பயன்படுத்தப்படும் போது நீண்ட செயற்பாட்டையும் கொண்டிருக்கும். 1100°C (2000°F) இற்கு மேல் பயன்படுத்தும் போது, இந்த வெப்ப இணைகள் உலோக, உலோகமல்லாத அல்லாத நீராவிகளின் தாக்கத்திலிருந்து பாதுகாக்கப்பட வேண்டும். உலோகப் பாதுகாப்புக் குழாய்களில் நேரடியாகச் செருகுவதற்கு இவ்விணைகள் பொருத்தமானது அல்ல.
# வெப்ப இணை

## வகைகள்

### நிக்கல்-கப்புலோக வெப்ப இணைகள்

#### எஸ்-வகை

எஸ்-வகை (*S-Type*, 90%Pt/10%Rh–Pt, எடையின் அடிப்படையில்) வெப்ப இணைகள், R-வகை போன்றது, 1600°C வரை பயன்படுத்தப்படுகிறது. 1990-இல் பன்னாட்டு வெப்பநிலை அளவுகோல் (ITS-90) அறிமுகப்படுத்தப்படுவதற்கு முன்பு, துல்லியமான S-வகை 630°C முதல் 1064°C வரையிலான நடைமுறை நிலையான வெப்பமானிகளாகப் பயன்படுத்தப்பட்டன. 1990-இற்குப் பின்னர் மின்தடை வெப்பமானிகள் இந்த வரம்பில் நிலையான வெப்பமானிகளாகப் பயன்படுத்தப்பட்டன.
# வெப்ப இணை

## வகைகள்

### தங்குதன்/இரேனியம்-கலப்பு வெப்ப இணைகள்

இந்த வெப்ப இணைகள் மிக அதிக வெப்பநிலையை அளவிடுவதற்குப் பொருத்தமானவை. குறிப்பாக ஐதரசன், மந்த வளிமண்டலங்கள், வெற்றிட உலைகள் போன்றவற்றில் இவை வழக்கமாக பயன்படுகின்றன. பொதுவான வெப்பநிலை வரம்பு 0°C முதல் 2315°C ஆகும், இது மந்த வளிமண்டலத்தில் 2760°C ஆகவும், சுருக்கமான அளவீடுகளுக்கு 3000°C ஆகவும் நீட்டிக்கப்படலாம்.  
அதிக வெப்பநிலையில் நீராவியின் முன்னிலையில், தங்குதன் வினைபுரிந்து தங்குதன்(VI) ஆக்சைடை உருவாக்குகிறது, இது ஆவியாகி ஐதரசனாக மாறுகிறது. ஐதரசன் பின்னர் தங்குதன் ஆக்சைடுடன் வினைபுரிகிறது, அதன் பிறகு நீர் மீண்டும் உருவாகிறது. இத்தகைய "நீர் சுழற்சி" வெப்ப இணையில் அரிப்பு ஏற்பட்டு, இறுதியில் செயலிழக்க வழிவகுக்கும். அதிக வெப்பநிலை வெற்றிடப் பயன்பாடுகளில், நீரின் தடயங்கள் இருப்பதைத் தவிர்ப்பது விரும்பத்தக்கது.
# வெப்ப இணை

## வகைகள்

### தங்குதன்/இரேனியம்-கலப்பு வெப்ப இணைகள்

#### சி-வகை

95%W/5%Re–74%W/26%Re, எடை அடிப்படையில்.
! | BS
! | ANSI
|-
! data-sort-type="number" | தாழ்ந்த
! data-sort-type="number" | அதிகபடம்
! data-sort-type="number" | தாழ்ந்த
! data-sort-type="number" | அதிகபட்சம்
|-
| K
| 0
| +1100
| −180
| +1370
| −40 – 375: ±1.5
375 – 1000: ±0.004×*T*
| −40 – 333: ±2.5
333 – 1200: ±0.0075×*T*
| |
| |
|-
| J
| 0
| +750
| −180
| +800
| −40 – 375: ±1.5
375 – 750: ±0.004×*T*
| −40 – 333: ±2.5
333 – 750: ±0.0075×*T*
| |
| |
|-
| N
| 0
| +1100
| −270
| +1300
| −40 – 375: ±1.5
375 – 1000: ±0.004×*T*
| −40 – 333: ±2.5
333 – 1200: ±0.0075×*T*
| |
| |
|-
| R
| 0
| +1600
| −50
| +1700
| 0 – 1100: ±1.0
1100 – 1600: ±0.003×(*T*−767)
| 0 – 600: ±1.5
600 – 1600: ±0.0025×*T*
| |
| | வரையறுக்கப்படவில்லை
|-
| S
| 0
| +1600
| −50
| +1750
| 0 – 1100: ±1.0
1100 – 1600: ±0.003×(*T*−767)
| 0 – 600: ±1.5
600 – 1600: ±0.0025×*T*
| |
| | வரையறுக்கப்படவில்லை
|-
| B
| +200
| +1700
| 0
| +1820
| தரவுகளில்லை
| 600 – 1700: ±0.0025×*T*
| | தரவுகோள் இல்லை
| தரவுகோள் இல்லை
| | வரையறுக்கப்படவில்லை
|-
| T
| −185
| +300
| −250
| +400
| −40 – 125: ±0.5
125 – 350: ±0.004×*T*
| −40 – 133: ±1.0
133 – 350: ±0.0075×*T*
| |
| |
|-
| E
| 0
| +800
| −40
| +900
| −40 – 375: ±1.5
375 – 800: ±0.004×*T*
| −40 – 333: ±2.5
333 – 900: ±0.0075×*T*
| |
| |
|-
| குரோமெல்/AuFe
| −272
| +300
| colspan=2 | மறுஉற்பத்தி மின்னழுத்தத்தின் 0.2%.
ஒவ்வொரு உணரிக்கும் தனித்தனியே அளவுத்திருத்தம் தேவை.
|}
# வெப்ப இணை

## பயன்பாடுகள்

வெப்ப இணைகள் −270°C முதல் 3000°C வரை (குறுகிய காலத்திற்கு, மந்த வளிமண்டலத்தில்) ஒரு பெரிய வெப்பநிலை வரம்பில் அளவிடுவதற்கு ஏற்றவை. இவ்வகையான பயன்பாடுகளில் சூளைகள், எரிவாயு விசையாழி வெளியேற்றம், டீசல் பொறிகள் போன்ற தொழில்துறை செயல்முறைகள், மூடுபனி இயந்திரங்களுக்கான வெப்பநிலை அளவீடு ஆகியவை அடங்கும். சிறிய வெப்பநிலை வேறுபாடுகள் அதிக துல்லியத்துடன் அளவிடப்பட வேண்டிய பயன்பாடுகளுக்கு வெப்ப இணைகள் மிகவும் பொருத்தமானவை அல்ல, எடுத்துக்காட்டாக 0.1°C துல்லியத்துடன் 0-100 °C வரம்பு. இத்தகைய பயன்பாடுகளுக்கு வெப்பமாறுமின்தடைகள், சிலிக்கான் பட்டை இடைவெளி வெப்பநிலை உணரிகள், மின்தடை வெப்பமானிகள் மிகவும் பொருத்தமானவை.
# வெப்ப இணை

## பயன்பாடுகள்

### எஃகுத் தொழில்

B, S, R, K-வகை வெப்ப இணைகள் எஃகு, இரும்புத் தொழில்களில் எஃகு தயாரிக்கும் செயல்முறை முழுவதும் வெப்பநிலையைக் கண்காணிக்கப் பரவலாகப் பயன்படுத்தப்படுகின்றன. பய்ச்சு மின் உலைகளில், எஃகு தட்டப்படுவதற்கு முன் வெப்பநிலையைத் துல்லியமாக அளவிடுவதற்கு, ஒருமுறை பயன்படுத்தக்கூடிய, மூழ்கக்கூடிய, S-வகை பயன்படுத்தப்படுகின்றன. ஒரு சிறிய எஃகு மாதிரியின் குளிரூட்டும் வளைவை பகுப்பாய்வு செய்து, உருகிய எஃகின் கரிம அளவை மதிப்பிடுவதற்குப் பயன்படுத்தலாம்.
# வெப்ப இணை

## பயன்பாடுகள்

### எரிவாயுப் பொருட்களில் பாதுகாப்பு

வெதுப்படுப்புகள், நீர் வெதுப்பிகள் போன்ற பல எரிவாயு ஊட்டப்பட்ட வெப்பமூட்டும் பொருட்கள் முதன்மை எரிவாயு எரிப்பானைப் பற்றவைக்க முன்னோடிச் சுடரைப் பயன்படுத்துகின்றன. முன்னோடிச் சுடர் அணைந்தால், எரிக்கப்படாத வாயு வெளியேறலாம், இது ஒரு வெடிப்பு அபாயம் மற்றும் ஆரோக்கியத்திற்கு ஆபத்தானது. இதைத் தடுக்க, முன்னோடிச் சுடர் எரியும் போது உணர சில பொருட்கள் ஒரு பழுதுகாப்பு மின்சுற்றில் வெப்ப இணையைப் பயன்படுத்துகின்றன. வெப்ப இணையின் முனை முன்னோடிச் சுடரில் வைக்கப்படுகிறது, இது ஒரு மின்னழுத்தத்தை உருவாக்குகிறது, இது முன்னோடிச் சுடருக்கு வாயுவை அளிக்கும் விநியோக அடைப்பை இயக்குகிறது. முன்னோடிச் சுடர் எரியும் வரை, வெப்ப இணை சூடாக இருக்கும், அத்துடன் முன்னோடிச் சுடரின் எரிவாயு அடைப்பு திறந்திருக்கும். முன்னோடிச் சுடர் அணைந்தால், வெப்ப இணையின் வெப்பநிலை குறைகிறது, இதனால் வெப்ப இணை முழுவதும் மின்னழுத்தம் குறைந்து அடைப்பு மூடப்படும்.
# வெப்ப இணை

## பயன்பாடுகள்

### வெப்பமின்னடுக்கு கதிர்வீச்சு உணரிகள்

வெப்பமூட்டும் கதிர்வீச்சின் தீவிரத்தை அளவிடுவதற்கு வெப்பமின்னடுக்குகள் பயன்படுத்தப்படுகின்றன. பொதுவாகக் காண்புறு அல்லது அகச்சிவப்பு ஒளி, சூடான சந்திகளை வெப்பப்படுத்துகிறது, அதே நேரத்தில் குளிர்ச் சந்திகள் வெப்ப உறிஞ்சகத்தில் இருக்கும். வணிக ரீதியாகக் கிடைக்கும் வெப்பமின்னடுக்கு உணரிகள் மூலம் சில μW/cm<sup>2</sup> கதிர்வீச்சு தீவிரத்தை அளவிட முடியும். எடுத்துக்காட்டாக, சில சீரொளி மின்திறன்மானிகள் அத்தகைய உணரிகளை அடிப்படையாகக் கொண்டவை; இவை குறிப்பாக "வெப்பமின்னடுக்கு சீரொளி உணரிகள்" என்று அழைக்கப்படுகின்றன. வெப்பமின்னடுக்கு உணரிகளின் செயல்பாட்டின் கோட்பாடு வெப்பக் கதிர் அளவியில் இருந்து வேறுபட்டது, ஏனெனில் வெப்பக்கதிரளவி தடையின் மாற்றத்தை நம்பியுள்ளது.
# வெப்ப இணை

## பயன்பாடுகள்

### உற்பத்தித் தொழில்

வெப்ப இணைகள் பொதுவாக முன்மாதிரி மின், இயந்திரக் கருவிகளின் சோதனையில் பயன்படுத்தப்படலாம். எடுத்துக்காட்டாக, இணைப்பியமைப்பு அதன் மின்னோட்டம் தாங்கும் திறனுக்கான சோதனையில் வெப்ப இணைகள் நிறுவப்பட்டு வெப்ப ஓட்ட சோதனையின் போது கண்காணிக்கப்படும், இதன்போது, மதிப்பிடப்பட்ட மின்னோட்ட அளவுகளில் வெப்பநிலை உயர்வு வடிவமைக்கப்பட்ட வரம்புகளை மீறவில்லை என்பதை உறுதிப்படுத்துகிறது.
# வெப்ப இணை

## பயன்பாடுகள்

### மின் உற்பத்தி

வெப்ப இணை ஒன்று கூடுதல் மின்சுற்று, ஆற்றல் மூலங்கள் இல்லாமல், சில செயல்முறைகளில் நேரடியாக மின்னோட்டத்தை உருவாக்க முடியும். எடுத்துக்காட்டாக, வெப்பநிலை வேறுபாடு ஏற்படும் போது ஒரு வெப்ப இணையில் இருந்து ஆற்றல் ஒரு அடைப்பிதழைச் செயல்படுத்த முடியும். ஒரு வெப்ப இணை மூலம் உருவாக்கப்படும் மின்னிலையாற்றல் வெப்பத்திலிருந்து மாற்றப்படுகிறது, இது மின்னழுத்தத்தைப் பராமரிக்க சூடான பக்கத்திற்கு வழங்கப்பட வேண்டும். வெப்பத்தின் தொடர்ச்சியான பரிமாற்றம் அவசியம், ஏனெனில் வெப்ப இணை வழியாகப் பாயும் மின்னோட்டம் சூடான பக்கத்தைக் குளிர்விக்கும், அதே வேளையில் குளிர்ப் பக்கத்தை வெப்பமாக்குகிறது (பெல்டியர் விளைவு).  
வெப்ப இணைகளை தொடராக இணைத்து ஒரு வெப்பமின்னடுக்கை உருவாக்கலாம், இங்கு அனைத்து சூடான சந்திகளும் அதிக வெப்பநிலையிலும், அனைத்து குளிர் சந்திகளும் குறைந்த வெப்பநிலையிலும் வெளிப்படும். இதன் வெளியிடும் அளவு தனிப்பட்ட சந்திகளில் உள்ள மின்னழுத்தங்களின் கூட்டுத்தொகையாகும், அதிக மின்னழுத்ததையும் ஆற்றல் வெளியீட்டையும் கொடுக்கும். ஒரு கதிரியக்க ஓரிடத்தான் வெப்பமின் இயற்றியில், சூரிய ஆற்றலைப் பயன்படுத்த சூரியனில் இருந்து வெகு தொலைவுக்கான பயணங்களில் விண்கலங்களை இயக்குவதற்கு யுரேனியப் பின் தனிமங்களின் கதிரியக்கச் சிதைவு வெப்பமூலமாகப் பயன்படுத்தப்படுகிறது.  
மண்ணெண்ணெய் விளக்குகளால் சூடேற்றப்பட்ட வெப்பமின்னடுக்குகள் தனிமைப்படுத்தப்பட்ட பகுதிகளில் மின்கலங்கள் இல்லாத வானொலி வாங்கிகளை இயக்கப் பயன்படுத்தப்பட்டன. வணிக ரீதியாக உற்பத்தி செய்யப்படும் விளக்குகள் மெழுகுவர்த்தியின் வெப்பத்தைப் பயன்படுத்தி பல ஒளி-உமிழ்வு இருமுனையங்களை இயக்குகின்றன. , அனல்மின்விசிறிகள் காற்று சுழற்சி மற்றும் விறகு அடுப்புகளில் வெப்ப விநியோகத்தை மேம்படுத்துகின்றன.
# வெப்ப இணை

## பயன்பாடுகள்

### செயல்முறை நிலையங்கள்

வேதிப்பொருள் உற்பத்தி, பெட்ரோலிய சுத்திகரிப்பு நிலையங்கள் செயல்முறையுடன் தொடர்புடைய பல வெப்பநிலைகளைக் கட்டுப்படுத்துவதற்கு பொதுவாக நூற்றுக்கணக்கான எண்ணிக்கையில் கணினிகளைப் பயன்படுத்துகின்றன. இதுபோன்ற சந்தர்ப்பங்களில், ஒவ்வொரு சுற்றுக்கும் இரண்டாவது வெப்ப இணையைக் கொண்ட ஒரு பொதுவான குறிப்புத் தொகுதிக்கு (ஒரு பெரிய செப்புத் தொகுதி) பல வெப்ப இணை நடத்திகள் கொண்டு வரப்படும். தொகுதியின் வெப்பநிலை ஒரு வெப்பமாறுமின்தடையால் அளவிடப்படுகிறது. ஒவ்வொரு அளவிடப்பட்ட இடத்திலும் வெப்பநிலையைத் தீர்மானிக்க எளிய கணக்கீடுகள் பயன்படுத்தப்படுகின்றன.
# ஜெஃப்ரி ஆர்ச்சர்

**ஜெஃப்ரி ஹோவர்ட் ஆர்ச்சர்** (*Jeffrey Howard Archer*, பிறப்பு 15 ஏப்ரல் 1940) ஓர் ஆங்கிலப் புதின எழுத்தாளர் மற்றும் முன்னாள் அரசியல்வாதி ஆவார். ஓர் எழுத்தாளராக ஆவதற்கு முன், ஆர்ச்சர் நாடாளுமன்ற உறுப்பினராக இருந்தார் (1969-1974), ஒரு நிதி ஊழலுக்குப் பிறகு இவர் தேர்தலில் போட்டியிடவில்லை.  
1979இல் வெளியான *கேன் அண்ட் ஏபெல்* புதினம் உலகில் அதிகம் விற்பனையாகும் புத்தகங்களில் ஒன்றாக உள்ளது, உலகளவில் 34 மில்லியன் பிரதிகள் விற்பனை செய்யப்பட்டன. ஒட்டுமொத்தமாக இவரது புத்தகங்கள் உலகளவில் 320 மில்லியனுக்கும் அதிகமான பிரதிகள் விற்றுள்ளன.  
1985இல் ஆர்ச்சர், கன்சர்வேடிவ் கட்சியின் துணைத் தலைவரானார். செய்தித்தாள் நிறுவனம் ஒரு விபச்சாரிக்கு பணம் கொடுத்ததாகக் குற்றம் சாட்டியதால் இவர் பதவி விலகினார். 1987 ஆம் ஆண்டில், நீதிமன்ற வழக்கில் வெற்றி பெற்று பெரும் ஈட்டுத் தொகை பெற்றார். 1992 இல் இலண்டனின் முதல் தேர்ந்தெடுக்கப்பட்ட மேயராக ஆனார். 1987 அவதூறு வழக்கில் இவர் பொய் கூறியது நிரூபணமானதையடுத்து 1999 இல் பதவி விலகினார். பொய்ச் சாட்சியம் அளித்ததற்காகவும், நீதி நிறைவேர்ப்பின் தடுப்புக்காகவும் சிறையில் அடைக்கப்பட்டார். அதன் பின்னர் இவர் அரசியலில் ஈடுபடவில்லை. இவர் இரண்டு வார வயதுக் குழந்தையாக இருந்த போது இவரது குடும்பம் சோமர்செட்டுக்கு குடிபெயர்ந்தபோது . இறுதியில் கடலோர நகரமான வெஸ்டன்-சூப்பர்-மேரில் குடியேறினார், ஆர்ச்சர் தனது ஆரம்பகால வாழ்க்கையின் பெரும்பகுதியை அங்கு கழித்தார். இவர் பிறந்த போது இவரது தந்தைக்கு (இறப்பு 1956) வயது 64.
# ஜெஃப்ரி ஆர்ச்சர்

### வெலிங்டன் பள்ளி

1951 ஆம் ஆண்டில், ஆர்ச்சர் சோமர்செட்டில் உள்ள வெலிங்டன் பள்ளிக்கான உதவித்தொகை பெற்றார். இந்த சமயத்தில், இவரது தாயார், லோலா, வெஸ்டனின் உள்ளூர் செய்தித்தாள், *வெஸ்டன் மெர்குரியில்* பத்திரிகையாளராகப் பணிபுரிந்தார். அவர் *"ஓவர் தி டீக்கப்ஸ்"* என்ற தலைப்பில் வாராந்திர பத்தியை எழுதினார், அதில் ஜெஃப்ரியைப் பற்றி அடிக்கடி எழுதினார், அவரை *'டுப்பன்ஸ்*<nowiki/>' என்று குறிப்பிட்டார். ஆர்ச்சர் உள்ளூர் அளவில் புகழை அனுபவித்தாலும், வெலிங்டன் பள்ளியில் இருந்தபோது கொடுமைப்படுத்துதலுக்கு ஆளானார்.
# ஜெஃப்ரி ஆர்ச்சர்

## ஆரம்பகால தொழில் வாழ்க்கை

ஆக்சுபோர்டை விட்டு வெளியேறிய பிறகு, ஆர்ச்சர் ஓர் அறக்கட்டளையில் நிதி சேகரிப்பாளராகத் தொடர்ந்தார், ஆரம்பத்தில் தேசிய பிறந்தநாள் அறக்கட்டளையில் பணிபுரிந்தார். இது பாதுகாப்பான பிரசவத்தை ஊக்குவிக்கும் ஒரு மருத்துவ தொண்டு நிறுவனம் ஆகும், ஐக்கிய நாடுகளின் சங்கத்தின் அப்போதைய தலைவர் அம்ப்ரி பெர்க்லி, ஆர்ச்சர் யூஎன்ஏவில் பணியாற்றியபோது அவரது செலவுக் கோரிக்கைகளில் பல முரண்பாடுகள் இருந்தன என்று குற்றம் சாட்டினார்.
# லெட் செப்பெலின்

**லெட் செப்பெலின்** ஒரு ஆங்கில ராக் இசைக்குழு, இது 1968 ஆம் ஆண்டில் ஜிம்மி பேஜ் (கிட்டார்), ராபர்ட் பிளாண்ட் (வோகல், ஹார்மோனிகா), ஜான் பால் ஜோன்சு (பாஸ் கிட்டார், கீபோர்ட், மான்டோலின்) மற்றும் ஜான் போன்ஹாம் (டிரம்ஸ்) ஆகியோரால் உருவாக்கப்பட்டது. தங்களுடைய கனமான கிட்டார்-ஒருங்கிணைந்த ஒலியுடன், லெட் செப்பெலின் ஹெவி மெட்டல் மற்றும் ஹார்ட் ராக் இசையின் முன்னோர்கள் என்று பொதுவாக குறிப்பிடப்படுகிறார்கள், என்றாலும் இசைக்குழுவின் தனித்தன்மையிலான பாணி பல்வேறு மூலங்களிலிருந்து பெறப்பட்டு ஏதாவது ஒரு பாணியில் விஞ்சி நிற்கிறது. ப்ளூஸ் மற்றும் ஃபோக் பாணிகளின் இடையீடு செய்த அவர்களின் ராக் உட்செலுத்துதலில் உள்சேர்க்கப்பட்டுள்ளவை ராக்கெபில்லி, ரெக்கெ, சோல், ஃபங்க், மேலும் கண்ட்ரியும் கூட இதில் அடங்கும். அந்தக் குழு இங்கிலாந்தில் தங்களுடைய இசைத் தொகுப்புகளில் பிரபல பாடல்களைச் ஒற்றைப் பாடல்களாக வெளியிடவில்லை, ஏனெனில் அவர்கள் "ஆல்பம்-சார்ந்த ராக்" என்னும் கருத்தாக்கத்தை உருவாக்க விரும்பினர்.  
1980 ஆம் ஆண்டில் போன்ஹாமின் இறப்பினைத் தொடர்ந்து கலைக்கப்பட்ட பின்னர், கிட்டத்தட்ட 30 ஆண்டுகள் கழிந்தபின்னும் அந்த இசைக்குழுவின் கலைநயமான சாதனைகள், வர்த்தக வெற்றிகள் மற்றும் பரந்துவிரிந்த செல்வாக்குகளுக்காக இன்னமும் பெரிதாக மதிப்பிடப்படுகிறது. அந்த இசைக்குழு உலகம் முழுவதும் கிட்டத்தட்ட 200 மில்லியன் இசைத் தொகுப்புகளை விற்றுள்ளது, VH1-இன் *100 கிரேட்டஸ்ட ஆர்டிஸ்ட்ஸ் ஆஃப் ஹார்ட் ராக்* தரவரிசையில் லெட் செப்பெலின முதல் இடத்தைப் பிடித்திருக்கிறது. *ரோல்லிங் ஸ்டோன்* பத்திரிக்கை லெட் செப்பெலின்னை "எல்லா காலத்துக்குமான பிரபல இசைக்குழு", "70 ஆம் ஆண்டுகளின் மிகப் பெரிய இசைக்குழு" மற்றும் "ராக் வரலாற்றில் கேள்விக்கிடமின்றி அதிகமாக நீடித்திருக்கும் இசைக்குழுக்களில் ஒன்று" என்று குறிப்பிட்டிருக்கிறது. அதுபோலவே, *ராக் அண்ட் ரோல் ஹால் ஆஃப் ஃபேம்* , லெட் செப்பெலின்னை இவ்வாறு விவரிக்கிறது, "அந்தப் பாத்தாண்டுகளில் (70 ஆம் ஆண்டுகளில்) தி பீட்டில்ஸ் முன்னர் இருந்த அதே அளவுக்கு செல்வாக்குடன் இருக்கிறார்கள்" என்று கூறியது.  
டிசம்பர் 10, 2007 அன்று லெட் செப்பெலின்னின் உயிருடன் இருக்கும் உறுப்பினர்கள் லண்டனில் தி O<sub>2</sub> அரெனாவின் அஹ்மெட் எர்டிகுன் அஞ்சலி இசைநிகழ்ச்சிக்காக மீண்டும் இணைந்தனர் (அவர்களுடன் இறந்துபோன டிரம்மர் ஜான் போன்ஹாமின் மகன் ஜேசனும் இணைந்தார்.)
# லெட் செப்பெலின்

## வரலாறு

### உலகின் மிகப் பெரிய இசைக்குழு (1971–1977)
ஜூலை 27, 2007 அன்று அட்லாண்டிக்/ரைனோ, & வார்னர் ஹோம் வீடியோ, மூன்று புதிய லெட் செப்பெலின் டைட்டில்களை நவம்பர் 2007 ஆம் ஆண்டில் வெளியிடவிருப்பதாக அறிவித்தது. நவம்பர் 13 அன்று முதலில் வெளியானது *மதர்ஷிப்* , இது இசைக்குழுவின் தொழில் காலத்தின் சிறந்த 24-டிராக்குகளைக் கொண்டது, அதைத் தொடர்ந்தது நவம்பர் 20 அன்று *தி சாங் ரிமெய்ன்ஸ் தி சேம்* -க்கான சௌண்ட் டிராக், இதில் முன்னரே வெளியிடப்படாத படைப்புகளும் அடங்கும், மற்றும் ஒரு புதிய டிவிடி. இசைக்குழுவின் பாடல்கள், முதலில் வெரிஸான் வயர்லெஸ் மூலம் ரிங்டோன்களாகவும், பின்னர் இசைக்குழுவின் எட்டு ஸ்டுடியோ இசைத் தொகுப்புகள் மற்றும் இதர ரிக்கார்டிங்குகளை நவம்பர் 13 அன்று சட்டபூர்வமான டிஜிடல் பதிவிறக்கங்களாக கிடைக்கப்பெறச் செய்யவதற்கான ஒரு புதிய தொடர் ஒப்பந்தங்களை லெட் செப்பெலின் அறிவிக்கக்கூடும் என்று எதிர்பார்க்கப்படுவதாக அக்டோபர் 15, 2007 அன்று தெரிவிக்கப்பட்டது. அந்த வழங்கல்கள் வெரிஸான் வயர்லெஸ் மற்றும் ஐடியூன்ஸ் இரண்டிலும் கிடைக்கப்பெறும். நவம்பர் 3, 2007 அன்று, இங்கிலாந்தின் செய்தித்தாளான *டெய்லி மிரர்* , தன்னுடைய வலைதளம் மூலம் முன்னரே வெளியிடப்படாத ஆறு டிராக்குகளைச் செலுத்துவதற்கான தன்னந்தனியான உலக உரிமை தன்னிடம் இருப்பதாக அறிவித்தது. நவம்பர் 8, 2007 அன்று, XM சேட்டிலைட் ரேடியோ, லெட் செப்பெலின்னுக்கு அர்ப்பணஞ்செய்யப்பட்ட நெட்வர்க்கின் முதல் கலைஞர்களுக்கு-மட்டுமேயான சானல் XM லெட்டைத் தொடங்கியது. நவம்பர் 13, 2007 அன்று லெட் செப்பெலினின் ஒட்டுமொத்த படைப்புகளும் ஐடியூன்ஸில் வெளியிடப்பட்டது.
# லெட் செப்பெலின்

## வரலாறு

### 2007 மீண்டும் இணைதல்

டிசம்பர் 10, 2007 அன்று லெட் செப்பெலினின் உயிருடன் இருக்கும் உறுப்பினர்கள் ஒன்றுசேர்ந்தனர், அவர்கள் இசை செயல்வீரர் அஹமெட் எர்டிகுனின் நினைவாக நடைபெற்ற ஒரு ஆதாய இசைக் கச்சேரிக்காக ஒன்றுசேர்ந்தனர், இதில் காலமான தன்னுடைய தந்தையின் டிரம்ஸ் இடத்தில் ஜேசன் பான்ஹாம் இடம்பெற்றார். இது செப்டம்பர் 12, 2007 அன்று ஒரு பத்திரிக்கை கூட்டத்தில் ப்ரமோட்டர் ஹார்வே கோல்ட்ஸ்மித் அவர்களால் அறிவிக்கப்பட்டது. இங்கிலாந்து, அமெரிக்கா மற்றும் துருக்கியில் பல்கலைக்கழக ஸ்காலர்ஷிப்களை வழங்கும் அஹமெட் எர்டிகுன் கல்வி அறக்கட்டளைக்கு நிதி சேர்ப்பதற்கு உதவுவதற்கானது இந்த இசைக்கச்சேரி. இசைக்குழுவின் நிகழ்ச்சியை இசை விமர்சகர்கள் பெரிதும் பாராட்டினர். *என்எம்ஈ* யின் ஹமிஷ் மெக்பேய்ன் பின்வருமாறு அறிவித்தார், "இங்கு இந்த இரவு அவர்கள் செய்தது, அவர்களுக்கு ஒரிஜனலாக பெற்றுத்தந்த தலைசிறந்த நற்பெயர் நிலைக்கு ஈடாக இன்னமும் அவர்களால் நிகழ்த்த முடியும் என்பதற்கான சாட்சி இது... நாம் அவர்களைப் பார்ப்பது இது தான் கடைசி முறையாக இருக்கக்கூடாது என்று நாம் நம்பிக்கை கொள்வோம்." இசைக்குழு ஒரு புதிய படைப்பிற்கு வேலை செய்ய தொடங்கக்கூடும் என்று பேஜ் ஆலோசனை கூறினார், மேலும் ஒரு உலக இசைப்பயணம் தயாரிப்பில் இருக்கலாம் என்றும் தெரிவித்தார். அதே நேரத்தில், பிளாண்ட் மீண்டும் இணையும் இசைப்பயணம் தொடர்பாக தன்னுடைய தயக்கத்தை *தி சண்டே டைம்ஸ்* -க்கு தெரியப்படுத்துகையில் இவ்வாறு கூறினார்: "ஒன்றின் எதிர்பார்ப்பிற்கு ஏற்ப வாழவேண்டியிருப்பது தீவிரமாக சிந்திக்கவேண்டிய ஒன்று." எனினும் வருங்காலத்தில் எப்போதாவது நிகழக்கூடிய நிகழ்ச்சிகளுக்கு இசைவு தெரிவிக்கக்கூடும் என்றும் தெரிவித்தார்: "எப்போதோ ஒரு முறை ஒன்றாகச் சேர்ந்து இசைப்பது என்பது ஒரு தவறான எண்ணமாகத் தோன்றவில்லை."